## Aquesta pàgina d'ajuda és incompleta

### Introducció

Aquest mòdul permet gestionar i configurar els serveis d'Internet tals com `telnet`, `ftp` i `finger`. Cada servei d'Internet té un nom, un número de port i un protocol (com ara `telnet` sobre `tcp` port 23). Molts serveis també tenen un programa servidor per manipular les connexions de xarxa d'aquests serveis.

Els serveis amb un programa associat es controlen amb el dimoni Unix `inetd`, que escolta les connexions de xarxa per compte de tots els seus serveis. Quan es rep una connexió, el programa servidor s'inicia per manipular les dades de la nova connexió.

No tots els serveis d'Internet estan gestionats per aquest mòdul. Els servidors que reben moltes connexions, com ara HTTPD, SMB o NFS s'executen separadament per evitar haver d'iniciar un nou procés per cada petició. Aquests serveis es poden configurar utilitzant altres mòduls Webmin, com ara Samba o Apache.

La pàgina principal d'aquest mòdul llista tots els serveis d'Internet i RPC del sistema. Els serveis que tenen un programa assignat es mostren amb negreta. La llista de serveis d'Internet, serveis RPC i programes es treu dels fitxers `/etc/services`, `/etc/rpc` i `/etc/inetd.conf`.

### Creació d'un Nou Servei

Per crear un nou servei d'Internet, fes clic sobre l'enllaç `Crea un nou servei d'Internet` sota la llista dels serveis actius. Això et portarà a un formulari on es poden introduir els detalls del nou servei:

- Nom del Servei
  Cada servei ha de tenir una parella única de nom i protocol. Això vol dir que dos serveis poden tenir el mateix nom si i només si utilitzen protocols diferents.

- Protocol
  El protocol de comunicació utilitzat per aquest servei. Gairebé tots els serveis d'Internet utilitzen el protocol `TCP`, i la resta el protocol `UDP`.

- Port
  Cada servei té un número de port que ha de ser únic en tot el protocol utilitzat pel servei. El número de port ha d'estar entre 0 i 65535, tant per `TCP` com per `UDP`.

- Àlies
  Una llista de noms alternatius utilitzats per referir-se al servei. Un àlies no pot tenir el mateix nom que un servei o un àlies del mateix protocol que ja existeixi.

Es poden utilitzar els noms dels serveis d'Internet en lloc de noms de port amb les ordres tals com ara `telnet`. Per exemple, pots introduir `telnet foo.bar.com smtp` per connectar-te al port 25 del host `foo.bar.com`, assumint que el servei d'Internet `smtp` està correctament definit.

Pels serveis amb un programa associat, has de triar l'opció `Utilitza el programa de sota`

- Programa
  Alguns (pocs) serveis són gestionats internament per `inetd`. Per tant, per a gairebé tots els nous serveis que creïs, cal donar el camí complet del programa a executar.

- Arguments
  Els arguments de la línia d'ordres per passar-li al programa anterior. El primer argument ha de ser el nom del programa, i la resta els altres paràmetres.

- Mode d'espera
  Això determina si `inetd` ha d'esperar fins que el programa es completi abans d'iniciar-ne d'altres o no. Per a la majoria de serveis, això hauria de ser `No esperis`.

- Executa com
  El nom de l'usuari sota el qual s'ha d'executar el programa. La majoria de servidors necessiten ser executats com a `root`.

Quan s'afegeix un nou servei, no té efecte immediatament. Has de fer clic sobre el botó `Reinicia Inetd` de la pàgina principal per tal que s'apliquin els canvis.

### Edició d'un Servei Existent

Per editar un servei, fes clic sobre el nom del servei a la llista de la pàgina principal. Això mostrarà el mateix formulari utilitzat per crear un servei nou, que et permetrà d'editar els detalls del servei. També pots fer clic sobre el botó `Suprimeix` al peu del la pàgina per suprimir el servei.

Ves amb compte editant o suprimint serveis tals com `telnet` o `ftp`. Canviar aquests serveis pot fer impossible l'entrada a la teva màquina (o pitjor).

Quan es modifica un servei, no té efecte immediatament. Has de fer clic sobre el botó `Reinicia Inetd` de la pàgina principal per tal que s'apliquin els canvis.

### Creació i Edició de Programes RPC

En general, no tindràs necessitat de crear o editar programes RPC al teu sistema. No obstant, si cal, el procediment es similar al de creació i edició de serveis d'Internet.

El formulari per editar i crear programes RPC contindrà sempre almenys els camps següents:

- Nom del Programa
  Un nom únic de programa (dins del mateix protocol).

- Número
  Cada programa RPC té un número únic, determinat quan s'escriu el programa.

- Àlies
  Altres noms que es poden utilitzar per fer referència al programa.

Alguns sistemes operatius (com el Solaris) permeten associar un programa servidor amb un servei RPC. Aquest programa serà executat per `inetd` quan rebi una petició pel programa.

Si el teu sistema suporta programes servidors RPC executats per inetd, també seran visibles els camps següents:

- ???

Torna al mòdul