Si el sistema està configurat per a utilitzar un servidor LDAP per a emmagatzemar usuaris i grups Unix,es pot utilitzar aquest mòdul per gestionar els usuaris d'una base de dades LDAP. LDAP s'utilitza sovint com una alternativa a NIS per a sincronitzar la informació dels usuaris a través de múltiples sistemes d'una xarxa, com una base de dades que pot emmagatzemar atributs addicionals per a cada usuari, a més a més dels estàndards Unix nom d'usuari, shell, i altres.

Naturalment, hi ha d'haver un servidor LDAP executant-se al sistema o en algun host de la xarxa per poder utilitzar aquest mòdul. A més a més, cal configurar un o més hosts per a utilitzar LDAP per autenticar usuaris i/o grups. No es pot fer cap d'aquestes tasques des d'aquest mòdul -s'han de fer manualment, o amb altres mòduls Webmin per aquest propòsit.

Si també tens Samba configurat per utilitzar un servidor LDAP, aquest mòdul pot també crear i gestionar els atributs de contrasenyes necessaris per tal que cada usuari LDAP pugui entrar també al servidor Samba. Per tal que aquesta característica funcioni, s'ha de configurar el servidor LDAP per suportar els atributs addicionals Samba i la classe d'objecte per a cada usuari en el seu esquema. Només es crearam les atributs Samba quan l'opció Usuaris Samba estigui a Sí.

El mòdul també pot crear usuaris en un servidor IMAP Cyrus, si està configurat per a l'autenticació contra la mateixa base de dades LDAP. Crearà bústies per a cada nou usuari, subscriurà l'usuari a les seves bústies i li donarà permisos d'administrador sobre les mateixes. Si se suprimeix un usuari LDAP, la seva bústia IMAP també ho serà. Actualment, aquesta característica només funciona amb el servidor IMAP Cyrus - no s'ha provat i probablement no sigui necessari per altres servidors, que utilitzen el directori arrel de l'usuari per a emmagatzemar el correu.