Fitxer de registre d'accessos: El valor per defecte depèn del sistema, normalment és algun lloc de `/var`. Registra l'activitat de la petició del client. Conté una entrada per cada petició HTTP I ICP rebuda.

Fitxer de registre de depuració: El valor per defecte depèn del sistema. Fitxer de registre del cau. Aquest és on va a parar la informació general sobre el comportament del cau. Pots incrementar la quantitat de dades registrades amb les opcions Opcions de depuració.

Fitxer de registre d'emmagatzematge: El valor per defecte depèn del sistema. Mostra quins objectes s'expulsen del cau i quins objectes s'hi desen (i per quant temps). Per desactivar-lo, introdueix "cap". De fet, no hi ha cap utilitat per analitzar les dades, així que si el desactives no passa res.

Fitxer de metadades del cau: Per defecte, `swap.log` a cada directori del cau. Aquest fitxer de registre guarda les metadades dels objectes desats al disc. És útil per reconstruir el cau en engegar. Normalment, aquest fitxer resideix a cada directori del cau, però pots especificar-hi un camí alternatiu. Tingues en compte que has de donar un nom complet, no només un directori. Donat que aquest és l'índex de tota la llista d'objectes, NO el pots rotar periòdicament!

Si es pot utilitzar %s en el nom del fitxer, llavors, se substituirà amb una representació del nom del directori cau, on cada '/' se substitueix amb '.'. Això és necessari per permetre l'addició/supressió de línies de directori cau quan s'utilitza un intercanvi de cau alternatiu.

Si hi ha més d'un directori cau i no s'utilitza %s en el nom, llavors aquests registres d'intercanvi tindran noms com ara:

- cache_swap_log.00
- cache_swap_log.01
- cache_swap_log.02

L'extensió numerada (que s'afegeix automàticament) correspon a l'ordre de les línies del directori cau a la configuració. Si canvies l'ordre del les línies del directori cau d'aquest fitxer, llavors aquests fitxers de registre NO correspondran a l'entrada correcta del directori cau (si no és que en canvies el nom manualment). Recomanem que NO utilitzis aquesta opció. És millor mantenir aquests fitxers de registre a cada directori cau.

Utilitza el format de registre HTTPD: Per defecte, no. El cau pot emular el format de fitxer de registres que molts programes 'http' utilitzen. Per des/activar aquesta emulació, posa aquest valor a 'sí' o 'no'. Per defecte, s'utilitza el format natiu de registre,ja que inclou informació útil utilitzada pels analitzadors de registres específics de Squid.

Registra les capçaleres MIME: Per defecte, no. El cau pot registrar tant les capçaleres MIME de petició com de resposta per a cada transacció HTTP. Les capçaleres es codifiquen de forma segura i apareixeran com dos camps tancats entre claus al final del registre d'accés (tant com pel format natiu com pel format HTTP emulat). Per activar aquest registre, posa-ho a activat.

Fitxer de registre d'agents d'usuari: Per defecte, cap. Si es configura amb l'opció "--enable-useragent-log", Squid escriurà el camp User-Agent de les peticions HTTP al nom de fitxer especificat.

Fitxer de PID: El valor per defecte depèn del sistema. Un nom de fitxer per escriure-hi l'id del procés. Per desactivar-lo, posa-hi "cap".

Executa consultes d'identificació RFC931 per les ACLs: Per defecte, cap. Executa consultes d'identificació per trobar el nom d'usuari dels clients qualsevol cosa d'aquestes ACLS.

Temps límit d'identificació RFC931: Per defecte, 30 segons. Temps màxim d'espera de les peticions IDENT. Si és massa alt i has activat consultes d'identificació, pots patir una denegació de servei per culpa de tenir moltes consultes d'identificació entrant a la vegada.

Registra noms de host complets: Per defecte, no. Registra el nom de host complet dels clients.

Màscara de subxarxa de registre: Per defecte, 255.255.255.255. Una màscara de subxarxa per les adreces client dels fitxers de registre i la sortida del gestor del cau. Canvia-ho per protegir la privacitat dels clients del cau. Una màscara 255.255.255.0 registrarà totes les IPs d'aquest rang amb el darrer dígit posat a '0'.

Opcions de depuració: Per defecte "ALL,1". Les opcions de registre s'estableixen com secció,nivell on s'assigna una secció única a cada fitxer font. El resultat de la depuració Completa (nivell 9)en els nivells inferiors pot produir un fitxer de registre molt gran, així que ves amb compte. la paraula màgica "ALL" estableix els nivells de depuració per a tots els nivells. Normalment, recomanem posar-hi "ALL,1".

Taula de capçaleres MIME: Camí de la taula MIME de Squid. Normalment, no hi ha necessitat de canviar-ho, però si ho fas, el fitxer per defecte conté exemples i informació de formatat.