Aquest mòdul permet configurar FreeSWAN, una implementació lliure dels protocols VPN IPsec per a Linux. IPsec xifra de forma transparent totes les dades que viatgen entre dues xarxes i, contràriament a altres protocols VPN, fa ús de les adreces IP existents per a la VPN, en lloc de crear-ne de noves. S'utilitza típicament per permetre que clients remots accedeixin a una xarxa privada interna a través d'Internet.

Per tal que dos sistemes es comuniquin utilitzant IPsec, cadascun ha de tenir una connexió definida que conté l'adreça IP, nom de host identificador, clau RSA i xarxa privada (si n'hi ha) de tots dos sistemes. Cada connexió configurada es mostra com una icona a la pàgina principal del mòdul. Sovint, els detalls de la configuració que introdueixes en crear una configuració, seran idèntics a tots dos sistemes, només amb les seccions local i remota intercanviades. Tot host que vulgui comunicar-se utilitzant IPsec ha de tenir una parella de claus pública/privada, utilitzades tant pel xifratge com per a l'autenticació, Cada cap de la connexió ha de conèixer la clau pública de l'altre extrem, que es pot emmagatzemar a la configuració de la connexió o consultar en un servidor DNS. Es pot utilitzar la característica Mostra la Clau Pública d'aquest mòdul per veure la clau d'aquest host.

IPsec és més complex de configurar que altres protocols VPN, però és més segur i potent, i es considera l'estàndard industrial. Desgraciadament, pots cometre molts error de configuració que poden causar que la connexió no s'iniciï, o que sigui incapaç en silenci d'encarrilar el trànsit. Tot i que aquest mòdul et protegeix d'error simples, no et pot estalviar altres problemes conceptuals més seriosos.

A la pàgina principal d'aquest mòdul hi ha icones per a qualsevol connexió IPsec existent, i un enllaç per a crear-ne una de nova, els quals et duran tots dos a un formulari de detalls similar quan hi facis clic. A sota d'aquestes, hi ha icones per editar els valors globals (com ara les interfícies de xarxa a utilitzar), i mostrar la clau pública del sistema.

Si estàs utilitzant la versió 2 de FreeSWAN, també hi veuràs icones per editar els diversos fitxers de polítiques que determinen quina mena de comunicació (xifrada o transparent) s'utilitzarà per a diverses xarxes. Típicament, aquests es poden deixar sense canvis, ja que el valor per defecte és xifrar sempre que sigui possible.

Prop del peu de la pàgina, hi ha uns botons per iniciar i aturar el procés servidor FreeSWAN i aplicar-li la configuració actual bo i executant-se. El sistema no podrà establir ni rebre connexions IPsec si el servidor no està actiu. Es pot utilitzar el botó Inicia connexió d'aquesta secció per forçar l'establiment d'un túnel IPsec que no s'activi automàticament quan s'inicia el sistema.