La primera taula d'aquesta pàgina permet especificar el directori a què canviarà el servidor amb `chroot` quan entri un usuari FTP anònim. Es pot triar un directori diferent per classes d'usuaris diferents, o bé es pot utilitzar un únic directori per totes les classes. Si no s'especifica cap directori, El servidor farà un `chroot` al directori arrel de l'usuari `ftp`.

Com que el servidor fa crides externes a programes com `ls` i `tar`, el directori arrel anònim ha de contenir un directori `bin` amb aquests programes, un directori `lib` amb totes les llibreries compartides necessàries, i un directori `etc` que contingui els fitxers `passwd` i `group`. Quan el servidor utilitza `chroot` per limitar l'accés al directori arrel anònim, no pot accedir a cap programa fora d'aquest directori.

La segona taula controla a quin directori farà `chroot` el servidor per als usuaris convidats. Per cada directori, pots especificar a quins usuaris s'aplicarà aquest directori introduint-ne els noms, UIDs (com `%3000`) o rangs de UIDs (com `%3000-3006`). Si no s'introdueix cap usuari, el directori s'aplicarà a tots els usuaris convidats.

La tercera taula permet controlar a quin grup Unix es convertiran els usuaris FTP anònims, en lloc del grup primari de l'usuari `ftp`. Per a cada grup introduït, pots triar una o més classes d'usuaris, per exemple, per concedir accés als usuaris anònims a certs fitxers des de certes adreces IP.

Finalment, la secció inferior de la pàgina té entrades per controlar quines contrasenyes són acceptables per a les entrades FTP anònimes. Tradicionalment, els usuaris FTP han de donar una adreça de correu vàlida com la seva contrasenya d'entrada anònima.